जयवीर शेरगिल का भाजपा पर हमला: कहा- BJP बलात्कारियों की पैरोकार, पनाहगार और प्रवक्ता बनी हुई है - TheViralLines | Viral News | हिन्दी समाचार
जयवीर शेरगिल का भाजपा पर हमला: कहा- BJP बलात्कारियों की पैरोकार, पनाहगार और प्रवक्ता बनी हुई है
नई दिल्ली: कांग्रेस प्रवक्ता जयवीर शेरगिल ने भाजपा सरकार पर हमला बोला| कांग्रेस प्रवक्ता जयवीर शेरगिल ने कहा कि भाजपा सरकार न तो महिला सम्मान और न ही महिला सुरक्षा में विश्वास करती है। यही कारण है कि पिछले 5 सालों में महिलाओं के विरुद्ध अपराधों में बेतहाशा वृद्धि हुई| उत्तर प्रदेश के हापुड़ में यौन शोषण का शिकार महिला खुद को आग लगाने की घटना को लेकर BJP पर हमला करते हुए उन्होने कहा कि हापुड़ में उत्तर प्रदेश पुलिस से न्याय न मिलने का कारण पीड़ित महिला द्वारा खुद को जला लेना भाजपा सरकारों की सुस्त कार्यप्रणाली का प्रतीक है|
प्रेस कॉन्फ्रेंस करते हुए जयवीर शेरगिल ने कहा कि महिलाओं के खिलाफ इन अपराधों में भाजपा के नेता-विधायक तक शामिल रहे हैं। कानूनी व्यवस्था ने इन बलात्कारियों और गुनहगारों के सामने घुटने टेक दिया। साफ कहा जाए तो, ‘जहाँ-जहाँ भाजपा सरकार है, वहाँ महिलाओं पर वार है| भाजपा ने अपने घोषणा पत्र में लिखा कि हम ऐसा कानून लेकर आएंगे, जिसके आधार पर महिलाओं के खिलाफ इन अपराधों में मजबूती आए और हापुड़ में उत्तर प्रदेश पुलिस से न्याय न मिलने का कारण पीड़ित महिला द्वारा खुद को जला लेना भाजपा सरकारों की सुस्त कार्यप्रणाली का प्रतीक है|
उन्होने कहा कि , अक्टूबर 2018 से लेकर 28 अप्रैल 2019 तक यूपी पुलिस ने उस पीड़ित महिला की शिकायत तक दर्ज नहीं की| ये इत्तेफाक नहीं है कि महिलाओं के खिलाफ घिनौने अपराधों में भाजपा के नेता/विधायक के नाम प्रत्यक्ष रूप से सामने आते हैं| भाजपा बलात्कारियों की पैरोकार, पनाहगार और प्रवक्ता बनी हुई है|
बता दें कि हापुड़ में यौन शोषण का शिकार महिला ने बाबूगढ़ पुलिस की बेरुखी के चलते खुद को आग लगा ली। वीडियो वायरल होने के बाद दिल्ली महिला आयोग ने संज्ञान लिया। एसपी के आदेश पर 15 दिन बाद पुलिस ने केस दर्ज किया। महिला की मजबूरियों का फायदा उठाकर 16 लोगों ने पांच साल में उसे कई बार हवस का शिकार बनाया था। एक अंग्रेजी अखबार के अनुसार पीड़िता का शरीर 75-80 प्रतिशत जल गया है। उसने कहा कि मैं मरना चाहती हूं, कोई ऐसी जिंदगी नहीं जीना नहीं चाहेगा। खैर, मेरा शरीर इतना जल गया है कि अब कोई मेरा दुष्कर्म नहीं करेगा।
राष्ट्रीय महिला आयोज ने यूपी डीजीपी को एक पत्र लिखा है, जिसमें हापुड़ मामले में विस्तृत कार्रवाई की रिपोर्ट मांगी गई है। उन्होंने लिखा कि ‘हापुड़ में एक महिला जो घरेलू मदद के लिए बाहर काम करती थी, महिला को कथित रूप से निरंतर उत्पीड़न, सामूहिक बलात्कार का शिकार होना पड़ा और महिला ने खुद आग लगाकर जान देने की कोशिश की क्योंकि पुलिस ने उसकी शिकायत दर्ज करने से इंकार कर दिया।